safouaneb/arywiki huggingface dataset:
تاريخ د لباسك

لباسكيين (ب لباسكية "Euskaldunak") هوما لمجموعة لاتنو لوغاوية لاصلية ديال بلاد لباسك (لي جات ف سپانيا و فرانسا). هادشي علاش التاريخ ديالهم متشابك معا التاريخ د سپانيا و د فرانسا، زيادة على بلدان مابقاوش و وحدين خرين باقيين ف ؤروپا و لقارات د اميريكا. عدد ديال الناس من اصل باسكي على برا باقين مرتابطين ب الجدور ديالهم و كيتلاقاو ف نوادي باسكيين. لاصول. الدلائل التاريخية اللولة. يد ايروليجي، سيلويت ديال يد برونزية عندها 2200 عام (لقرن اللول قبل لميلاد) تكتاشفات ف شهر يونيو 2021 ف كدية لاكيداين الناڤارية و هي اقدم نص باسكوني حتى لدابا. لكتابات لباسكونية كاتبان بحال ايلا كتعكس التاثير لاقليمي لكيلتي لايبيري، حيت لعولاما د الليسانيات لقديمة قدرو يعرفو الصوت لباسكي "SORIONEKU" (ب لباسكية لعصرية: Zorioneko؛ ب الداريجة: مبارك، مزهار) و كلمات خرة. هاد الدلائل كتبين بلي لقلدات اللوغاوية لباسكونية كانت قبل من التاريخ لمقدّر لي كانو حطوه لعولاما، و بلي اللوغة لقبل-هندو-ؤروپية كانت مستعملة عند سكان هاد الجيهة ديال جبال لپيريني هادي تنين و عشرين قرن. مور لغزوات الرومانية، ف لقرن اللول قبل لميلاد، سترابون كتب بلي لمناطق الشمالية ديال ناڤارا ديال دابا و اراڭون كانو ساكنين فيها لڤاسكونيين. وخا كاينة علاقة ايتيمولوجية واضحة بين "ڤاسكون" و السمية لعصرية "باسك"، ما كاينش دليل مباشر بلي لڤاسكونيين كانو جدود لباسكيين ديال دابا ولا كانو كيهضرو اللوغة اللي تطورات ل لباسكية لعصرية، وخا هادشي كيتاكد بقوة من السميات التاريخية ديال لمنطقة و بعض السميات الشخصية اللي كاينين على لقبور من لعصر الروماني.
أطليتيك بيلباو

اطليتيك كلوب د بيلباو ( بلباسكية: Bilboko Athletic Kluba، ب الصبليونية: Athletic Club de Bilbao)، ولاّ اطليتيك بيلباو ولاّ اطليتيك، هي فرقة د لكورة صبليونية، من لمدينة د بيلباو، و تاتلعب ف لبطولة ديال الليݣا، اللي هي اعلى بطولة ديال لكورة ف صبانيا. اطليتيك هو وحدا من تلاتا د لفراقي اللي ماعمرهم ما طاحو من الليݣا (هي و لبارصا و الريال). تاسسات لفرقا ف 18 يوليوز 1898، و التيران ديالها سميتو سان ماميس، اللي تيتسمّا تا لكاطيدرال. تبنا ف 2013، و تيهزّ تقريبا 53. 000 واحد. اللعّابا ديالها. اطليتيك بيلباو عندها واحد لقانون ديال انها كاتلعّب غي اللعّابا اللي اما اصلهم باسكي (من صبانيا ولا فرانسا)، ولاّ كبرو ف بلاد لباسك. هاد لقانون كيطّبق غي على اللعّابا، ماشي على لمدربين. لجوائز. ربحات اطليتيك بيلباو بزاف د لجوائر و لبطولات ف التاريخ ديالها، منها: نويطات.
يانامور

يانامور هـي سمية من اصل امازيغي. كتكتب تيفيناغ ⵢⴰⵏⴰⵎⵓⵔ و معن ديالها "الرض الام" ؤلا "الرض الوحيدة". سمية يانامور جَةا من اللغة الامازيغية، اللِّي كَتّْكَلّْمْ بِيهَا الشّْعُوبْ الامازيغين فْالشَّمَالْ دْ اَفْرِيقَية. لبينية ديالها كتجي على التشكيل اللغوي النموذجي دياب التقاليد الانثروفونيمية الامازيغية. ويعطينا معناها من مزيج من المفروضات: الاستخدام و التوزيع. يانامور هي سمية كتستخدم في شمال افريقيا خاصة في مناطق فين كائنين الايمازيغ بزاف بحل: زايدون على هدشي، بسبب ديال دياسپورة دلامازيغ، كاين حت في الغرب حيث جلبت المجتمعات الامازيغية تقاليدها واسماءها الى اراضي جديدة. ثقافة ؤ تقاليد. سمية ديال يانامور جزء من التراث اللغوي والثقافي ديال الامازيغ ؤ تتبين ربطها بالطبيعة والارض. ؤ التقاليد الامازيغية، الاسماء الخاصة عادة ما تكون مرتبطة بالواح طبيعية ومفاهيمية بتعزيز هوية وتاريخ الشعب البربري.
دير سان سالڤادور دي لييري

دير سان سالڤادور دي لييري (ب لباسكية: ' صبليونية: ') هو دير رومانسكي كاين على علو 771 ميترو، قريب من ضاية ييسا ف ناڤارا (صبانيا). تاريخ. تاسس دير ف لبدية د لقرن حضاش، كانت هي لبلاصة د دفين د لملوك د ناڤارا و تكرسات لكنيسة ف عام 1057. ف داك لوقت كانو كيتختارو لاساقفة د پامپلونا من بين روايس ديال دير د لييري. ف لقرن طناش، مورما توحدات لمملكة د ناڤارا مع مملكة اراڭون، تهجر دير لييري؛ حيت لملوك فضلو بلاصتو دير سان خوان دي لا پينيا. تضررات لمالية د دير و سمعة ديالو بسباب مشاكيل طويلة بين رهبان و لاسقف د پامپلونا. تهجر دير ف لقرن تسعطاش، و موراها من 1954 عاودو عمروه رهبان لبينديكتين لي كانو ف دير سيلوس؛ عاودو صلحو لباطيمات و بداو كيديرو تراتيل لڭريڭورية. تحل ؤطيل ف لباطيمات ف لقرن سبعطاش. لبلاصة. كاتكون لمجموعة من حنيات كاتمتل شكال ديالها ريوسا د لحيوانات و ماسكات، و كيهيمن برج على كلشي. دهليز. كاين دهليز تحت من لكنيسة رومانية لفوقانية لي كاترجع ل لقرن حضاش، كاتبان قدم، فيها سواري قويين، وقبات كبار مزينين ب شكالات هنداسية، وعندها نفس لبلان د لكنيسة. تونيل سان ڤيريلا. كيدي دهليز، على طريق واحد تونيل، ل تمتال سان ڤيريلا، لي هو رايس قديم ديال دير، و لي على حساب لاسطورة دوز تلتمية عام كيسمع ل صوت د لبلبل. لباب لغربي. كيرجع ل لقرن طناش، وهو مزوق بزاف. كاتمل طبلة لمسيح ضاير بيه لقديس بولس و لقديس يوحنا على ليسر ديالو و لقديس بطرس و سيدة مريم لعدرة على يمين ديالو و جوج ديال تمتالات خرين مامعروفينش ب سباب مامحافضينش عليهم مزيان. اطبلة هي لخدمة ديال لمعلم اسطيبان. فوق من لقواس د لباب كيبان لقديس ميكائيل راكب على دراڭون، و لقديس نوليلو و لقديس الوديا كيجريو فرحانين ل تعديب. لداخل د لكنيسة. كيرجع تاريخ د لهيكل ل لقرن حضاش، ف لوقت لي كيرجع فيه تاريخ صحن د لكنيسة لي عندو ستيل رومانسكي ل قرون حضاش و طناش. ف وسط لمحراب كاين تمتال ديال سانطا ماريا دي لييري. على طول سور شمالي كيبان تمتال د لمسيح على صليب كيرجع ل لقرن ربعطاش، و ف واحد لبلاصة مسدودة ب شبيك كاين صندوق خشبي منحوت لي هو لبلاصة د دفين د لملوك لولين د ناڤارا. ف لجيهة لجانوبية، كاتدي واحد دخلة رومانسكية ل كنيسة صغيرة فيها حاجز خلفي كيرجع تاريخ ديالو ل لقرن سبعطاش وكيعاود لحياة د لقديس نوليلو و لقديس الوديا. بلاصة د دفين ملوك ناڤارا. تدفن في دّير بزاف د ناس من سّلالة لملكية د خيمينيز، لي اصلهم من لمنطاقة د لييري. تجمعو لعضوما لملكية ف صندوق ف 1613. تركبات ف 1915 بلاكة تدكارية فيها سميات ناس لي توفاو ف دير. ليستة د لقبورا لملكية:
كابول

كابول (ب لفارسية و پاشتو: كابُل)، هي لعاصيما د افغانستان و اكبر مدينة فيها. جات ف الشرق د لبلاد، ما بين السلسلة د الجبال د هندوكوش. تيدوز منها واد عندو نفس السمية (كابول). لعلو ديالها جوايه 1800 ميطرو، و هو اللي مخليها تكون ما بين لعواصم لعالية ف لعالم. كابول عندها تاريخ قديم فايت 3500 عام، و دازو عليها بزاف د لبلدان بحال الترك و لمغول و لفرس و لمسلمين و لستيعمار لبريطاني. هي لعاصيما ديال افغانستان من 1776. كابول مدينا تاتكبر بالزربة و ساكنين فيها دابا شويا كتر من 7 د لمليون د الناس.
تاشكنت

تاشكنت (بلاوزبيكية: Toshkent - بالروسية: Ташкент)، هي لعاصيما د ؤزباكستان و اكبر مدينة فيها. جات ف الشمال الشرقي د لبلاد، على لحدود مع كازاخستان. تيسكنو فيها شويا كتر من 3 د لمليون د الناس، و هو اللي مخلّيها تكون اكبر مدينا ف اسيا لوسطانية كاملا. تاشكنت فيها ميطرو عندو 4 د لخطوطا و 50 محطة. فيها مطار دولي، هو اكبر واحد ف لبلاد. لاصل د السمية. السمية د تاشكنت هي الجميع د جوج كلمات بلاوزبيكية. "تاش" هي لحجرة، و "كنت" هي مدينة. تاشكنت اذا هي لمدينا د لحجر. التاريخ ديالها. حيت جات ف بلاصة ما بين بزاف د لحضارات، دازو على تاشكنت بزاف د لبلدان منهم لمسلمين و الترك و لمغول (اللي دڭدڭوها كاملا ف 1219)، لامبراطورية الروسية و لاتحاد السوڤياتي. هي لعاصيما د لجمهورية د ؤزباكستان من لعام اللي ستاقلات فيه ف 1991. ف 1966، ضرب واحد الزلزال لمدينا، و رابت تقريبا كاملا. تعاود تبنات ديك الساعة، و داكشي علاش لبني ديالها دابا كلّو تقريبا على الشكل السوڤياتي.
تيران لمدينة

تيران لبريد ولا تيران لمدينة هو تيران ديال كورة جا ف مدينة رّباط ف لمغريب، وهو تيران فين كيلعب فيه تيحاد توارڭة، و غادي يكون واحد من تيرانات لي غادي تّلعب فيهم كاس افريقيا 2025.
عتلة

امادير ولّا لمادير[:587-588] ولّا لعتلة ولّا الصابّة[:477] (ب لعربية "معزقة"، ب النڭليزية "hoe") هيّ اداة د ليد كاتخدّم ف لفلاحة و الجارديناج. من بين لاستعمالات ديالها كاين لمقادّة و التنقية د التراب، تحياد الربيع الضارّ، و الجبيد ديال الجدور، سوا على ود تنقية التراب ولّا جميع لمحاصيل بحال بطاطا ولّا خيزو. النواع. كاينين بزاف د الشكال ديال لعتلات ل اغراض مختالفين. شي وحدين كيقدمو وظائف متعددة، بينما اخرين عندهم غير هدف واحد و محدد. بشكل عام، كاينين جوج د النواع ديال لعتلات: لعتلات د الجبيد على ود لمقادة د التراب، و لعتلات د الدفيع على ود تحياد لعشوب و تهوية د التربة. لعتلة د الجبيد كايكون الراس ديالها متعامد معا لعصا. لي مخدّمها كيضرب لارض ب راس لعتلة و كيجبد ل عندو. التبدال ديال عبار لقنيتة مابين الراس و لعصا كيخلي لعتلة تحفر ف لغرق ولّا السطح ديال التراب. لعتلة د الجبيد تقدر ب سهولة تتخدم ف لقليب ديال التربة ف غرق ديال سنتيميترات. هاد النوع د لعتلات ف لعادة كاتكون ف الراس ديالها "عين" ولّا حلقة منين كاتدخل لعصا. هاد الديزاين مستعمل من عهد الرومان. لعتلة د الدفيع كاتخدّم ف تكشاط السطح ديال التربة، تخلخيل السنتيميترات لفوقانيين ديالها، و تحياد الجدور ديال لعشوب الضارّين. كاينين جوج د الشكال ف الديزاين ديالها: لعتلة لهولاندية و لعتلة مولات لقوس. زيادة على هادشي، كاينة لعتلة د ليد لي كاتكون خفيفة و عندها يد/عصا قصيرة و تقدر تكون ب اي شكل. تاريخ. لعتلات طيكنولوجيا لي قديمة بزاف، و بانت قبل لمحراث، و يمكن قبل من لعصا د لحفير. ف لاساطير ديال بلاد سومر، لي ختارع لعتلة هوّ الرب انليل، سيّد لارباب د السوماريين. لعتلة مدكورة ف قصيدة سومارية لي كاترجع ل لالفية 3 قبل لميلاد، و لي كاتحاور فيها عتلة معا محراث على شكون فيهم احسن اداة. لقصيدة كاتسالي ب لانتصار ديال لعتلة. واحد لقصيدة خرة ب السومارية من نفس لعصر كاتمدح لخصايل ديال لعتلة. لمحراث د ليد (م-ر) كايبان ف لفن ديال مصر قبل السلالات، و مدكور ف وتايق قديمة بحال قانون حامورابي ف جوايه لقرن 18 قبل لميلاد، و سفر اشعياء ف جوايه لقرن 8 قبل لميلاد. التخدام ديال لعتلة د ليد على لمدى الطويل، لي كايتطلب باش يتّحنى لواحد باش يوصل للرض، يقدر يتسبب ف الام قوية ف التحت د الضهر عند لفلاحا. بسباب هادشي تعتابرات اداة ماشي امنة، و تمنعات ف ولاية كاليفورنيا ف لميريكان ف 1975. تخدام ف لاركيولوجيا. ف 15 ولّا 20 عام اللخرة، ولّاو لعتلات مخدمين بزاف من عند لاركيولوجيين. وخا ماعندهمش نفس الديقّة ديال لمجرفة، لعتلة اداة مزيانة ف تنقية بلايص مفتوحين و واسعين لي عندهم اهمية اركيولوجية.
الرياض

الرياض هي لعاصيما د السعودية و اكبر مدينة فيها. جات ف لوسط د لبلاد، على لهضبة ديال نجد، و لعلو ديالها تقريبا 600 ميطرو. هي لعاصيما د بزاف د لبلدان اللي كانو فيها من قبل (لاقليم د يمامة، لمنطقة لعتمانية، و السعودية من 1825). الرياض مدينا باغا تكون عالمية، و تيتنضمو فيها بزاف ديال لمؤتمرات لمهمة، منهم لقمة د لخليج، و لقمة د جي 20، و جتماعات ديال لجامعة د الدول لعربية. تيسكنو فيها شويا كتر من 7 د لمليون د الناس، و فيها حوما مقيّدا ف اللائحة ديال مواقع الترات لعالمي ديال ليونيسكو من 2010 (حي طريف، اللي تبنا ف لقرن 15، و كان هو السّاس اللول د لعاصيما).
زغبة حاصلة

الزغبة الحاصلة (تحت الجلدة) هي واحد الحالة طبية فين الزغبة كاتلوى على راسها ؤ تنوض تحت من الجلدة بلاصة ما تخرج برا الجلدة. هاد الحالة كاتكون شايعة كثر بينات الناس اللي شعرهم حرش ؤلا مموج. تقد ؤلا اللا تخندف ؤ تدير بحال الحبوبة حمرة اللي تقد تبقى صغيرة ؤلا تكبر بزاف. ف اغلب الحالات الزغابي الحاصلين كايتكونو فالبلايص فين كايكون الشعر مكرّط ؤلا منتوف (اللحية، الراس، الحجر، ؤزؤز) كايبقى الاحتمال ديال انها تقد تتكوّن تا فالبلايص لوخرين. اي حاجة كاتقطّع ؤلا تحسن ؤلا تكرّط الشعر يمكن ليها تسبب فالزغب الحاصل تحت الجلد. السبب لوخر اللي كايتسبب فالتكون ديال الزغب الحاصل تحت الجلدة هو فاش كاتكون الجلدة ما محكوكاش (بالكيس) ؤ مربية عليها طبقة ديال الجلدة الميتة.
طيح د طانسيو (بڭرة و نعجة)

طيح د طانسيو هوّا واحد لمرض كيبان عند لبڭرة يالّا ولدات. عند نّعجة، كايوقاع غاليبا ف لّخر ديال ضرورية. بيانات عند لبڭرة. كايوقع غاليبا عند لبڭرة لحلّابة لّي ولدات كتر من 3 مرّات. كايوقاع ف 48 سويع من مور لولادة. لبهيمة كاتخروع. شويا كاتطيح و ما تقدرش تنوض، واخّا ب لعوين ديال 10 د بنادم. حرارة هابطة (37 °C حتّا 32 °C). مومّو د لعين محلول بزاف (mydriasis). بيانات عند نّعجة. عند نّعاج، كانشوفو لمرض عند نعاج ضارّين ف شهرهم. والاهيني كيكون حتّا عند نّعجة يالّا ولدات. كايوقع غير عند نعجات صحاحات (ماشي عند ضّعافين). عند لماعز. لمرض كايكون حتّا عند لمعزات لحلّابات.
موسم طانطان

لموسم د طانطان هو موسم تيكون كل عام ف لمدينا د طانطان ف لجنوب د لمغريب. ف لوقيتة ديالو، اللي تاتكون ف الصيف، تيتجمعو كتر من 30 قبيلة د لمنطقة، و تيحتافلو بيناتهم باش يوّريو الطريقة د لعيشة و التقاليد د الصحرا، و يقضيو لاغراض اللي خاصها الجماعة (بحال لعراسات، السباقات د الجمال، التبوريدة، و لغنا و الشيعر ب لحسانية). لموسم تاتنضّمو لمؤسسة د الموݣار (لملاقية بالشلحة). بدا هاد لموسم ف 1963، و حبس ما بين 1979 و 2004 علاود مشاكل ديال لامن ف لمنطقة. رجع ف 1980 ولكن عاود حبس تلاتة د لمرات وقت الجايحة د كورونا (من 2020 ل 2022). من 2015، ولاّت الدولة د لامارات شريك دايم ف التنضيم ديال لموسم. لموسم د طانطان مهم حيت تيعاون لقبايل باش يحافضو على التقافة ديالهم و ما تنقارضش، و داكشي علاش دخّلاتو ليونيسكو من 2008 ف اللائحة ديال الترات اللامادي ديال بنادم.
لإقصائيات د كاس لعالم 2026 (إفريقيا)، لݣروپ A

لڭروپ A ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال مصر، بوركينا فاصو، غينيا بيصاو، سييراليون، اتيوپيا و دجيبوتي. الرابح ديال لڭروپ غادي يتاهل نيشان ل كاس لعالم، بينمّا التاني غادي يدوز ل الدور لحاسم باش يتاهل ل لاقصائيات بين لقارّات ديال كاس لعالم 2026.
لإقصائيات د كاس لعالم 2026 (إفريقيا)، لݣروپ B

لڭروپ B ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال سودان، لكونڭو دّيموقراطية، سينيڭال، طوڭو، موريطانيا و جنوب السودان. الرابحة ديال لڭروپ، سينيڭال، تاهلات نيشان ل كاس لعالم، بينمّا التانية، لكونڭو دّيموقراطية، دازت ل الدور لحاسم باش تتاهل ل لاقصائيات بين لقارّات ديال كاس لعالم 2026.
لإقصائيات د كاس لعالم 2026 (إفريقيا)، لݣروپ C

لڭروپ C ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال جنوب افريقيا، بينين، رواندا، نيجيريا، ليسوطو و زيمبابوي. الرابح ديال لڭروپ غادي يتاهل نيشان ل كاس لعالم، بينمّا التاني غادي يدوز ل الدور لحاسم باش يتاهل ل لاقصائيات بين لقارّات ديال كاس لعالم 2026.
لإقصائيات د كاس لعالم 2026 (إفريقيا)، لݣروپ D

لڭروپ D ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال راس لخضر، لكاميرون، ليبيا، انڭولا، موريشيوس و اسواتيني. الرابح ديال لڭروپ غادي يتاهل نيشان ل كاس لعالم، بينمّا التاني غادي يدوز ل الدور لحاسم باش يتاهل ل لاقصائيات بين لقارّات ديال كاس لعالم 2026.
لإقصائيات د كاس لعالم 2026 (إفريقيا)، لݣروپ E

لڭروپ E ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال لمغريب، نيجر، طانزانيا، زامبيا، لكونڭو و ايريتريا. الرابح ديال لڭروپ غادي يتاهل نيشان ل كاس لعالم، بينمّا التاني غادي يدوز ل الدور لحاسم باش يتاهل ل لاقصائيات بين لقارّات ديال كاس لعالم 2026.
لإقصائيات د كاس لعالم 2026 (إفريقيا)، لݣروپ F

لڭروپ F ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال كوط ديڤوار، لڭابون، بوروندي، كينيا، ڭامبيا و سيشيل. الرابح ديال لڭروپ غادي يتاهل نيشان ل كاس لعالم، بينمّا التاني غادي يدوز ل الدور لحاسم باش يتاهل ل لاقصائيات بين لقارّات ديال كاس لعالم 2026.
لإقصائيات د كاس لعالم 2026 (إفريقيا)، لݣروپ G

لڭروپ G ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال جزاير، موزمبيق، غينيا، بوتسوانا، ؤڭاندا و صومال. الرابح ديال لڭروپ غادي يتاهل نيشان ل كاس لعالم، بينمّا التاني غادي يدوز ل الدور لحاسم باش يتاهل ل لاقصائيات بين لقارّات ديال كاس لعالم 2026.
لإقصائيات د كاس لعالم 2026 (إفريقيا)، لݣروپ H

لڭروپ H ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال تونس، ناميبيا، ليبيريا، غينيا ستيوائية، مالاوي و ساو طومي ؤ پرينسيپي. الرابح ديال لڭروپ غادي يتاهل نيشان ل كاس لعالم، بينمّا التاني غادي يدوز ل الدور لحاسم باش يتاهل ل لاقصائيات بين لقارّات ديال كاس لعالم 2026.
لإقصائيات د كاس لعالم 2026 (إفريقيا)، لݣروپ I

لڭروپ I ديال اقصائيات كاس لعالم 2026 ف افريقيا، هوّ واحد من لڭروپات د افريقيا لي كاياهّلو ل كاس لعالم 2026. لڭروپ فيه لمنتخبات ديال غانا، ماداڭاسكار، مالي، جزر لقومور، جمهورية افريقيا لوسطانية و تشاد. الرابح ديال لڭروپ غادي يتاهل نيشان ل كاس لعالم، بينمّا التاني غادي يدوز ل الدور لحاسم باش يتاهل ل لاقصائيات بين لقارّات ديال كاس لعالم 2026.
جهنم

جاهناما ؤلا جاهنّام (بلعربية جهنم) كلمة ايسلامية كاتعبر علا لجحيم فلوغا ديال ليونان ؤكاتعني وادي هانوم، ؤهوا واد برا لقدس ضاير علا لبلدة القديمة. خدم بيه لعهد جديد باش يهدر علا لعاداب و هدر عليه لقورءان، لي خدّم كلمة "جَهَنّمُ" زعما سميا من سميات العافية كايعدب بيها الله لي كايستاهلو، (سورة لكهف) لاية 106، ؤ (ذَلِكَ جَزَاؤُهُمْ جَهَنَّم) زعما "هاكداك اخرتهوم يساليو فجاهناما" ؤكايهدر هنا علا لكوفار. اما صم (لحجر) ديال جاهناما هو صم كحل ديال العافيا. لمسلمين ؤ لمسيحيين كايقولو بلي جاهناما سخونا بزاف، على حساب حديت مروي على رسول محمد العافيا ديالكوم هيا پارتيا من سبعين پارتيا من العافيا ديال جاهناما. بالعربية: «ناركم جزء من سبعين جزءا من نار جهنم. » ؤ كايقولو عاود بلي باردا بزاف: «اخيب برد غاتشوفوه هوا صميقلي ديال جاهناما. » بلعربية «ان اشد ما تجدون من البرد من زمهرير جهنم. » ؤ هيا كحلا بحال ليل، ؤ فيها طاجات، شحال ما كاتهبط كايزيد لعاداب. ؤ ف لايسلام هيا لبلاصا فين الله كايعدب لكوفار.
عبد العزيز برادة

عبد العزيز برادة (مزيود ف 19 يونيو 1989، توفى ف 24 اكتوبر 2024) لمعروف ب "عبديل" كان كوايري مغريبي لي كان كيلعب ميليو. برادة تزاد ف فرانسا و متّل لمغريب على لمستوى الدولي. كان لعب ف الليڭا الصبليونية ف فرقة خيطافي، و ف لبوطولة لفرانساوية اللولة ف فرقة ؤلامپيك مارسيي، و ف شي فترات ف لامارات، تركيا و قطر. لعب 26 مرة معا لمنتخب لوطني، و كان ف التشكيلة ديال لالعاب لؤلامپية الصيفية 2012 و ف كاس افريقيا 2013. لكاريير د لفراقي. لبدية. تزاد برادة ف پروڤان "Provins" ف فرانسا. ف شبابو لعب ف اف سي پاري، قبلما ينضمّ ل صينار مواسي "Sénart-Moissy". دوّز 3 سنين ف پاري سان جيرمان ف لاحتياط، و ف 2007 خدا جايزة تيتي د الدهب "Titi d'Or" ديال لفرقة على احسن كوايري شاب واعد. خيطافي. ف 2010، مشى ل سپانيا باش يلعب معا خيطافي، و كان ف لاحتياط و لعب معاهم ف الليڭا التانية ب. ف 14 مارس 2011، سنى لكونطرا لاحترافية اللولة ديالو معا لفرقة. ف 28 غشت 2011، لعب لمرة اللولة ف الليڭا اللولة معا خيطافي، ل مدة 60 دقيقة ف ماتش ضد ليڤانطي لي سالا ب 1 ل 1. بزّربة ولّا كيلعب ف لفرقة لاساسية تحت اشراف لمدريب لويس ڭارصيا. ماركا لبيت اللول ديالو معا خيطافي ف 6 نونبر، و عاون فرقتو لي كانت لاعبة ب 10 د اللعابا، باش تربح 3 ل 2 ضد اطليتيكو مدريد. ف الشهر لي موراه نهار 17، ماركا جوج بيوتا باش يربّح فرقتو 2 ل 1 ضد مايوركا. ف لمجموع ماركا برادة 4 د لبيوتا ف جوج د لمواسم، و فرقتو تكلاصات ف لوسط ديال الترتيب (لحاضشة و لعاشرة على التوالي). الجزيرة و مارسيي. ف يوليوز 2013، نضمّ برادة ل نادي الجزيرة لاماراتي، و سنى كونطرا د 4 سنين. ف الصيف د 2014، سنى معا مارسيي ب كونطرا د 4، 5 مليون يورو. ف لماتش التاني ديالو ماركا برادة لبيت اللول ديالو، بعدما دخل ف الدقيقة 87 ضد نيس، باش تكون النتيجة 4 ل 0. ف لموسم د 2015/2016 ماركا لبيت التاني ديالو ضد طروا، ف ماتش لي ربحاتو مارسيي ب 6 ل 0. باقي لكاريير. ف يوليوز 2016، رجع برادة للامارات، و سنى معا نادي النصر ديال دبي. لكونطرا ديالو كان على 2 سنين، و مارسيي خدات 2 مليون يورو على برادة لي كان ساهم ب 6 د لاسيستات ف لموسم اللخر ديالو. ف غشت 2018، سنى برادة معا فرقة انطالياسپور التركية. ف يناير 2019، رجع ل سپانيا، ف تسليفة ل خيمناستيك طاراڭونا لي كيلعب ف الليڭا التانية. ف لبدية د ابريل، بعدما كان لعب 145 دقيقة ف لمجموع، لغات لفرقة لكونطرا ديالو بسباب شكوك ف لاحترافية ديالو، و لمدريب انريكي مارتين ڭال بلي "برادة لي كانعرف مابقاش". ف شتنبر 2019، مشى برادة ل نادي الشحانية لقطري. 4 شهور موراها، رجع ل فرانسا و سنى معا لوزيطانوص سان مور ف الشومپيونا لوطنية التانية، لي هيّ لبوطولة د النيڤو الرابع ف فرانسا. ف النص د عام 2021، علن برادة بلي عتازل كورة، و ولا مستشار ديال قناة الراديو ار ام سي سپور لفرانساوية، و بي ان سپورتس لقطرية. لكاريير الدولية. لعب برادة لمرة اللولة معا لمنتخب د لمغريب ف 29 فبراير 2012، ل مدة ديال 86 دقيقة ضد بوركينا فاصو ف ماتش اميكال. ف نفس لعام، لعب معا لمنتخب لوطني د قل من 23 عام ف لالعاب لؤلامپية الصيفية 2012، و ماركا بيت ف ماتش لي سالا ب 2 ل 2 ضد لهوندوراس. لمنتخب تّقصى ف الدور اللول ف هاد التورنوا. لعب برادة لماتشات التلاتة ديال لمنتخب ف كاس افريقيا 2013 ف جنوب افريقيا، لي تّقصى فيها من الدور اللول. ف لماتش التاني، دار اسيست ديال بات لي ماركاه يوسف العربي ف تعادل 1 ل 1 معا كابو ڤيردي. لوفاة. توفى عبد العزيز برادة ب سكتة قلبية ف فرانسا، على عمر د 35 عام. لڭنازة ديالو تدارت ف مسقط الراس ديالو ف پروڤان، و تّدفن ف لموضع ديال اصلو ف دوّار ايت عبد الله ف سوق لخميس دادس، اقليم تينغير. انجازات. منتخب لمغريب قل من 23 عام فردية
محمد مرادجي

محمد مرادجي (مزيود ف 25 دجنبر 1939 ف الدارلبيضا) هوّ مصوّير مغريبي، معروف ب اللقب ديال "مصوّير لملوك التلاتة"، حيت عاصر و خدا التصاور ديال لملوك د لمغريب محمد لخامس، لحسن التاني و محمد السادس. حياتو. تزاد مرادجي ف لمدينة لقديمة د كازا و كبر يتيم مجيهت بّاه لي كان توفى قبل مايتزاد، و ربّاتو لواليدة ديالو. بدا مرادجي التصوير على عمر د 16 عام، و كان مصوّير متجول ف الشوارع د الدارلبيضا، و كان كيصور الناس لي دايزين ب درهم للتصويرة. ف 1959، لتاحق مرادجي ب وكالة كيستون ف پاري، فرانسا، باش يدير سطاج ديال 6 شهور، و ف 1961، اسس وكالة و. م. ت. س، لي كاتّعتابر اول وكالة مغريبية متخصصة ف التصوير الصحافي. لالقاب و لاوسمة. خدا محمد مرادجي عدد ديال لاوسمة لملكية من عند لملوك محمد لخامس و لحسن التاني (ف 1986)، و ف غشت 2006، خدا وسام ملكي من درجة قائد من عند لماليك محمد السادس، لي كيتّعتابر من بين ارقى لاوسمة لي كيتّعطاو ف لمغريب. خدا تا اوسمة من عند جاك شيراك و لماليك د سپانيا خوان كارلوص، و على عدد ديال الجوائز منها لميدالية د الدهب من عند لاكاديمية لفرانساوية د لفنون و الصيونص و لاداب ف پاري. زيادة على اللقب ديال "مصوّير لملوك التلاتة"، سماتو مجلة جون افريك "عين لمغريب"، و مجلة فوطوڭرافيك دجورنال لبريطانية سماتو ف 2014 "ديناصور التصوير لمغريبي". صديق و مصوّير ديال لقادا و لمشاهير. لعلاقة ديال مرادجي ماكانتش محدودة ف لملوك ديال لمغريب، بل تجاوزات لحدود ديال لمملكة، حيت كان صديق ديال قادا و مشاهير ف مجالات متعددة ديال السياسة و السپور و التقافة و لفن، بحال لمغنين لمصريين عبد الحليم حافظ، محمد عبد الوهاب و ام كلتوم لي عطاتو لمنديل ديالها هدية، و بليغ حمدي لي عطاه الة لعود ديالو. بفضل لخدمة ديالو كا مصوير ديال لقصر لملكي، خدا مرادجي تصاور ديال بزاف د لقادا و لمشاهير ف لعالم، بحال الزعيم الجنوب افريقي نيلصون مانديلا، لمناضل لكونڭولي پاطريس لومومبا، الرئيس د فرانسا شارل دوڭول، و لمغنية لفرانساوية اديت پياف. زيادة على لمغنيين لفرانساويين شارل ازناڤور و دجوني هاليداي، و لفيلسوف جان پول سارتر، و الرئيس لميريكاني دجون كينيدي، و غيرهم. التصويرة لممنوعة ديال ام كلتوم. ف لقاء معا قناة فرونص 24، ڭال مرادجي ف برنامج "ضيف و مسيرة" لي كاتشرف عليه الصحافية عزيزة نايت سي باها، بلي بقى محتافض ب تصويرة نادرة ديال ام كلتوم لي كان وعدها بلي ماغاديش ينشرها. التصويرة كان خداها ل ام كلتوم و هي كاتطيه للارض على منصة ف پاري، ملي واحد من لمعجبين ديالها باس ليها رجليها. بعدما توفات ام كلتوم، نشر مرادجي هاديك التصويرة ديال لحادات لي كان ل سنوات كيتّعتاقد بلي كان محاولة ديال لاغتيال تعرّضات ليها. لخدمة ديالو. زيادة على لخدمة ديالو كا مصوّير، خرّج مرادجي عد ديال لكتوبا منها: زيادة على كتاب على لمسيرة لخضرا.
دوار

الدوّار ف لمغرب لكبير هوّ مصطلح كيشير ل تجمع ديال الديور، مستاقرين ولّا ترحاليين، مؤقاتين ولّا دايمين، لي كيسكنو فيهم افراد مرتابطين ب علاقة الدم من جيهت لبّات. ف التعريف لاداري، كيتّعتابر الدوّار تقسيم اساسي لي كيمتّتل طرف من جماعة قروية. تاريخياً، الدوّار كان مخيم ديال سكان رحّالا لي كيتصاوب على شكل دايرة باش تّجمع لكسيبة ف لوسط ديال لخيام ولّا الديور د السكنى. ايتيمولوجيا. لفرانساوية خدات كلمة "douar" من اللهجات د شمال افريقيا ف لقرن 17، لي ديكساع كانت كاتعني "تجمع ديال لخيام ضاير على لكسيبة لي كاتدار ف لوسط". جان موكي خدّم هاد لكلمة ب لورطوڭراف "adouar" ف 1617. ف الصبليونية كلمة "aduar" لي عندها نفس لمعنى مخدّمة من لقرن 15. لمغريب. مصطلح دوار ف لمغريب كيعني "قرية صغيرة ولّا تجمع سكني قروي"، لي كيتشكل من 50 تال 400 عائلة، ب ديور مفرّقين ف السهول كتر منها ف الجبال، و كيتّعتابر لوحدة لاساسية ديال الجماعة لقروية. ف لمدون لكبار، مصطلح "دوّار" يقدر يتّقصد بيه "مدون لقزدير" لي كيشكّلو حومات، بحال لمكانسة ف الدارلبيضا. هاد الدواور كيتم محاولة لادماج ديالهم ف لمدينة، تحت معايير مقبولة ديال لقلدة التحتانية. ف اطار برنامج "مدينة بلا قزدير" لي تلونصى ف 24 يوليوز 2004، ولات لحومة د لمكانسة، لي كانت مكوّنة من دواور د لقزدير، تحت لادارة و لاشراف ديال لبلدية د الدارلبيضا. الدزاير. ف الدزاير، لمصطلح ديال "دوّار" كيتقصد بيه "جماعة" ولّا "قرية" ف لوسط لقروي لي عندها قل من 400 ساكن، لي كيكونو عادةً ف السهول ولّا الجبال. ف الدزاير تحت لاحتلال لفرانساوي كان الدوّار كيتّعتابر تقسيم اداري قروي، متلا ف الجماعة لمخلّطة commune "mixte"، لي عندو تمتيلية دايمة ف الجماعة "djemaâ"، و كيشمل قبيلة ولّا فرع ديال قبيلة. ليوم كاينين دواور ف الدزاير لي ماكيشملهمش لاحصاء الرسمي.
دوار (لمغريب)

الدوّار ف لمغريب هوّ مصطلح كيشير ل قرية ولّا تجمع قروي. كايكون عادةً مكوّن من مجموعة د السكان لي كاتربطهم علاقة د الدم ولّا كينتاميو ل نفس لقبيلة ولّا ساكنين ببساطة ف نفس لموضع الجغرافي. هاد لمصطلح مخدّم تا ف بلدان خرين ديال لمغرب لكبير. يقدر يكون الدوّار مركّز ف موضع واحد و كايتسمى ف هاد الحالة "دوّار مجمّع"، ولّا مفرّق ف كتر من موضع و كيكون ف هاد لحالة اما "دوّار مجزّا" ولّا "دوّار مشتّت". يقدر يتسمى التجمع السكني "دوّار" ل اسباب طبيعية، تاريخية ولّا رسمية ف اطار التقسيم لاداري لمغريبي. كلا دوّار كينتاخبو السكان ديالو مومتيل ديالهم ف مجلس الجماعة لمحلية، و كاتعيّل السلطات اعوان ديال السلطة باش يمتلوهم ف عدد ديال الدواور. هاد لاعوان كيكونو هوما لوساطة مابين السكان ديال الدوار و مابين لقايد، رئيس الدائرة، الجادارمية، و مؤسسات خرين ديال الدولة بحال لبوسطة، الجماعات و غيرهم. هاد لاعوان هوما الشيخ ولّا امغار و لمقدّم. الشيخ ولّا امغار كيخدم ف اطار مجموعة ديال الدواور لي كاتسمى "مشيخة"، و كايعاونوه لمقدّمين لي كيكون كلّا واحد منهم مكلف ب دوار ولّا دواور وسط لمشيخة. امغار يقدر يلعب دور ف حل لمطايفات بين لعائلات و غيرها من لمشاكيل لي كاتطرى بين مّالين الدوار.